У перапынках паміж літаратурнымі баталіямі Юрась намагаўся працаваць. Аднойчы яго скіравалі на прэсавую канферэнцыю ў адну замежную амбасаду, з якой газета “Наша Нядоля” імкнулася сябраваць. Імпрэза была а чацвёртай дня, а недзе апоўдні, за колькі гадзінаў да яе, карэспандэнт перажываў моцны абстынентны сіндром. Ён пайшоў у “Старамесцкі” і замовіў сабе піва. Потым чарку, тады другую. Пасля пабачыў калегу з незалежнага радыё і выпіў з ім за кампанію яшчэ па піве.